open-index/open-wikipedia-markdown huggingface dataset:
Steve Cowper

**Steve Camberling Cowper** (s. 21. elokuuta 1938 Petersburg, Virginia) on yhdysvaltalainen demokraattisen puolueen poliitikko. 

Cowper toimi Alaskan seitsemäntenä kuvernöörinä vuosina 1986–1990. Häntä edelsi Bill Sheffield ja seurasi Walter Joseph Hickel. Cowper oli ennen kuvernööriyttään istunut kaksi kautta Alaskan edustajainhuoneessa. Koulutukseltaan Cowper on lakimies.

Steve Cowperilla on kaksi tytärtä, Katherine ja Grace, sekä poika Wade.

## Lähteet
* Alaska Governor Steve Cowper National Governors Association
John Calhoun Phillips

**John Calhoun Phillips** (13. marraskuuta 1870 – 25. kesäkuuta 1943) oli Arizonan kuvernööri vuosina 1929–1931. Hän kuului Yhdysvaltain republikaaniseen puolueeseen.

Phillips syntyi Vermontissa, Illinois'ssa, ja oli koulutukseltaan juristi. Hänen kuvernöörikautensa aikana luotiin ilmainen piirikunnan kirjastojärjestelmä, ja perustettiin Colorado-jokea hallinnoiva komissio sekä Arizonan riista- ja kalaosasto. Phillipsin hallintoa syytettiin Arizonan talouden epävakaudesta, joka johtui suuresta lamasta. Häntä ei valittu uudelle kaudelle, vaan Phillips lähti tehtävistään 5. tammikuuta 1931. Hän vetäytyi julkisesta elämästä ja palasi asianajajaksi perustaen lakitoimiston poikansa kanssa.

Hän kuoli yllättäen sydänperäiseen sairauskohtaukseen ollessaan kalastamassa järvellä lähellä Flagstaffia. 

## Lähteet
Benjamin Baker Moeur

**Benjamin Baker Moeur** (22. joulukuuta 1869 Decherd, Tennessee – 16. maaliskuuta 1937) oli yhdysvaltalainen lääkäri ja demokraattisen puolueen poliitikko.

Moeur toimi Arizonan kuvernöörinä kahden kaksivuotiskauden ajan vuosina 1933–1937. Tätä ennen hän osallistui politiikkaan muun muassa osallistumalla Arizonan perustuslain konventtiin.

Moeur kuoli vain hieman viran jättämisen jälkeen Tempessä. Moeurilla oli kuollessaan neljä lasta.

## Lähteet
Rawghlie Clement Stanford

**Rawghlie Clement Stanford** (2. elokuuta 1879 Buffalo Gap, Texas – 15. joulukuuta 1963) oli yhdysvaltalainen demokraattisen puolueen poliitikko. Hän toimi Arizonan kuvernöörinä vuosina 1937–1939.

Stanford syntyi Buffalo Gapissa, Teksasissa, mutta muutti lapsena vanhempiensa kanssa Phoenixiin. Stanford palveli puolitoista vuotta Espanjan-Yhdysvaltain sodassa Filippiineillä. Siviiliammatiltaan Stanford ammatiltaan lakimies.

## Lähteet
Sanjay Ayre

**Sanjay Ayre** (s. 19. kesäkuuta 1980) on jamaikalainen pikajuoksija.

Ayre kilpaili 1999 Annecyn yleisurheilun nuorten MM-kisoissa, mutta karsiutui 400 metrin juoksun alkuerissä ajalla 47,51. Seuraavana vuonna hän juoksi Sydneyn olympialaisissa Jamaikan 4 x 400 metrin viestijuoksujoukkueessa alku- ja välierissä. Ayre sai alun perin pronssimitalin, kun toisella kokoonpanolla loppukilpailussa juossut Jamaika sijoittui kolmanneksi. Mitali kirkastui vuosia myöhemmin hopeaksi, kun Yhdysvaltain joukkue hylättiin Antonio Pettigrew'n tunnustettua dopingin käytön.

Edmontonin MM-kisoissa 2001 Ayre karsiutui 400 metrin alkuerissä ajalla 46,96. Budapestin sisäratojen MM-kilpailuissa 2004 Ayre juoksi alkuerissä Jamaikan joukkueessa ja sai kultamitalin kun toisella kokoonpanolla juossut joukkue voitti loppukilpailun. Helsingin MM-kisoissa 2005 hän oli mukana Jamaikan MM-pronssia voittaneessa 400 metrin viestijoukkueessa.

## Henkilökohtaiset ennätykset
;Ulkoradat
* 200 metrin juoksu: 21,09 (2005)
* 300 metrin juoksu: 32,81 (2000)
* 400 metrin juoksu: 44,92 (2002)
;Sisäradat
* 400 metrin juoksu: 45,92 (2000)

## Lähteet
* 

### Viitteet
Robert Taylor Jones

**Robert Taylor Jones** (8. helmikuuta 1884 Rutledge, Tennessee – 11. kesäkuuta 1958) oli yhdysvaltalainen demokraattisen puolueen poliitikko ja insinööri. Hän toimi Arizonan osavaltion kuvernöörinä vuosina 1939–1941.

Jones syntyi Rutledgessä, Tennesseessä. Hän oli maa- ja vesirakennusinsinööri sekä mukana rakentamassa Panaman kanavaa. Hän kuoli Phoenixissa. 

## Lähteet
Sidney Preston Osborn

**Sidney Preston Osborn** (17. toukokuuta 1884 Phoenix, Arizona – 25. toukokuuta 1948) oli yhdysvaltalainen poliitikko, joka toimi Arizonan kuvernöörinä tammikuusta 1941 kuolemaansa saakka.

Osborn kärsi elämänsä loppuvaiheissa ALS-taudista ja oli lähes täysin kommunikaatiokyvytön. Osborn kuoli kesken kauden toukokuussa 1948, ja hänen kautensa loppuun saakka kuvernöörinä toimi osavaltion Secretary of State -virassa ollut Dan Edward Garvey.

## Lähteet
Dan Edward Garvey

**Dan Edward Garvey** (19. kesäkuuta 1886 – 5. helmikuuta 1974) oli yhdysvaltalainen demokraattisen puolueen poliitikko. Hän toimi Arizonan kuvernöörinä 1948–1951.

Garvey syntyi Vicksburgissa, Mississippissä, ja muutti Arizonan territorioon vuonna 1909. 

## Lähteet
John Howard Pyle

**John Howard Pyle** (25. maaliskuuta 1906 – 29. marraskuuta 1987) oli yhdysvaltalainen republikaanisen puolueen poliitikko. Hän toimi Arizonan kuvernöörinä vuosina 1951–1955. 

Pyle syntyi Sheridanissa, Wyomingissa. Hän oli Arizonan ensimmäinen 1900-luvun puolella syntynyt kuvernööri. Hän voitti vuoden 1950 vaalissa Ana Frohmillerin, mutta ei onnistunut tulemaan valituksi uudelleen 1954. 

Pyle kuoli 81-vuotiaana Tempessä, Arizonassa, johon hänet myös haudattiin. 

## Lähteet
Kuudes aisti (elokuva)

**Kuudes aisti** on vuonna 1999 valmistunut jännityselokuva, jonka on ohjannut M. Night Shyamalan.  

## Juoni

Elokuva kertoo Malcolm Crowesta (Bruce Willis), joka on arvostettu lastenpsykologi. Malcolmia on jo vuosia vaivannut yksi potilas, jota hän ei voinut auttaa. Malcolm tapaa yhdeksänvuotiaan pojan (Haley Joel Osment), joka pystyy puhumaan kuolleille. Häntä auttaessaan Malcolm tajuaa, että kuolleet eivät halua satuttaa poikaa, vaan he pyytävät apua.

## Näyttelijät

## Vastaanotto
*Kuudes aisti* oli ilmestyessään valtava menestys niin rahallisesti kuin kriitikoidenkin silmissä. Erityisesti Haley Joel Osmentin roolisuoritus keräsi laajasti ylistystä. Elokuva sai vuoden 2000 Oscar-gaalassa kuusi ehdokkuutta, muun muassa parhaasta elokuvasta, ohjauksesta, miessivuosasta (Osment) ja naissivuosasta (Collette). 

*[[Helsingin Sanomat|Helsingin Sanomien]]* elokuvakriitikko Helena Ylänen kehui elokuvaa "upeasti rakennetuksi". Hän kirjoitti elokuvan olevan "kerronnallisesti niin kimmoisa, että pienetkin mielialan ja ilmapiirin vaihtelut toimivat kuin hyvin sijoitetut ilma-aukot. Hyvin keskitetty tarina pyörii vain muutaman henkilön varassa. Näyttelijäntyön laatu on keskeinen syy kaiken onnistumiseen". 

## Lähteet
Ernest McFarland

**Ernest William "Mac" McFarland** (9. lokakuuta 1894 – 8. kesäkuuta 1984) oli yhdysvaltalainen lakimies ja demokraattisen puolueen poliitikko. Hän toimi Arizonan kuvernöörinä 1955–1959, Yhdysvaltain senaatin enemmistöjohtajana 1951–1953 ja edusti Arizonaa Yhdysvaltain senaatissa vuosina 1941–1953. 

McFarland syntyi oklahomalaisella maatilalla ja valmistui Oklahoman yliopistosta. Hän palveli ensimmäisessä maailmansodassa Yhdysvaltain laivastossa ja joutui leikkaukseen vakavan keuhkoputki-infektion johdosta. Hänet vapautettiin palveluksesta 1919. Muutettuaan Phoenixiin McFarland toimi pankkivirkailijana muutaman vuoden. Säästettyään tarpeeksi rahaa, McFarland aloitti opiskelun Stanfordin yliopistossa pääaineinaan oikeustieteet ja politiikan tutkimus. 

Hänet valittiin Yhdysvaltain senaattiin vuonna 1940 ja toimi senaatissa vuosina 1941–1953. Vuosina 1951–1953 hän toimi Yhdysvaltain senaatin enemmistöjohtajana. McFarland hävisi vuoden 1952 vaaleissa senaattipaikkansa Barry Goldwaterille. McFarland valittiin Arizonan kuvernööriksi ensimmäistä kertaa 1954 ja uudelleen 1956. Kuvernöörinä hän uudisti ja laajensi Arizonan koulutusjärjestelmää ja rahoitti kuivien alueiden maanviljelyn kastelutoimintaa. Vuonna 1958 McFarland yritti kukistaa Barry Goldwaterin senaattivaaleissa, mutta hävisi. Kuvernöörinä McFarlandia seurasi Paul Jones Fannin. Tappion jälkeen McFarland palasi juristin uraan. Vuonna 1964 McFarland valittiin tuomariksi Arizonan korkeimpaan oikeuteen, jossa vuonna 1968 hän toimi Arizonan korkeimman oikeuden puheenjohtaja tammikuusta joulukuuhun. McFarland kuoli 89-vuotiaana Phoenixissa. Hänet on haudattu Greenwood/Memory Lawn Mortuary & Cemetery -hautausmaalle. 

## Lähteet
Paul Fannin

**Paul Jones Fannin** (29. tammikuuta 1907 – 13. tammikuuta 2002) oli yhdysvaltalainen republikaanisen puolueen poliitikko, joka toimi Arizonan kuvernöörinä vuosina 1959–1965.

Fannin syntyi Ashlandissa, Kentuckyssä, mutta runsaat puoli vuotta hänen syntymänsä jälkeen perhe muutti Phoenixiin, Arizonaan. Hän opiskeli Arizonan yliopistossa ja valmistui Stanfordin yliopistosta.

Fannin istui Yhdysvaltain senaatissa vuosina 1965–1977. Hän eli Phoenixissa, kunnes kuoli siellä vain hieman ennen 95-vuotispäiväänsä.

## Lähteet
Virka-asunto

**Virka-asunto** on asunto, jonka korkea viranhaltija tai jokin muu korkeassa asemassa oleva henkilö saa käyttöönsä virkasuhteensa ajaksi. Viran päätyttyä myös käyttöoikeus virka-asuntoon päättyy. Tunnettuja virka-asuntoja ovat esimerkiksi presidenttien virka-asunnot, kuten Valkoinen talo tai Mäntyniemi. Suomessa ainakin presidentillä, pääministerillä ja arkkipiispalla on käytössään virka-asunto.

Vanhin virka-asuntotyyppi on ollut virkatalo eli puustelli, joista tyypillisimpiä ovat  sotilasvirkatalot ja pappilat. Näistä pappilan seurakunta on varsinkin maaseudulla tarjonnut papin asunnoksi osana papin vuosipalkkaa. Vastaavasti pappilan tiloissa on yleensä pidetty seurakunnan varastoja, ehkä myös kirkkoherranvirastoa ja muita seurakunnan tarpeiden vaatimia tiloja.

## Virka-asuntoja
*Presidentinlinna &ndash; presidentin edustusasunto Helsingissä Kauppatorin laidalla
*Mäntyniemi &ndash; presidentin virka-asunto Helsingin Meilahdessa
*Kultaranta &ndash; presidentin kesäasunto
*Tamminiemi &ndash; entinen Suomen presidenttien virka-asunto, nykyinen Urho Kekkosen museo Helsingin Meilahdessa
*Kesäranta &ndash; pääministerin virka-asunto

## Katso myös
* Työsuhdeasunto
* Residenssi
* Luettelo valtionpäämiesten ja pääministerien virka-asunnoista
Samuel Pearson Goddard Jr.

**Samuel Pearson Goddard Jr.** (8. elokuuta 1919 – 1. helmikuuta 2006) oli yhdysvaltalainen poliitikko, joka toimi Arizonan kuvernöörinä vuosina 1965–1967. 

Goddard syntyi Missourissa ja opiskeli Harvardin yliopistosta. Hän palveli toisen maailmansodan aikana maansa ilmavoimissa. Hän luki vielä lakia Arizonan yliopistossa, valmistui 1949 ja teki lakialan töitä Tucsonissa.

Goddard oli Arizonan kuvernöörinä yhden kauden. Hän oli ehdolla vielä 1966 ja 1968, mutta hävisi molemmilla kerroilla Jack Williamsille. 

## Lähteet
Adam Weishaupt

**Adam Weishaupt** (6. helmikuuta 1748 Ingolstadt, Baijerin vaaliruhtinaskunta − 18. marraskuuta 1830 Gotha, Saksi-Coburg-Gotha) oli saksalainen kirkko-oikeuden professori, joka tunnetaan Baijerin Illuminatin perustajana. Hän oli saanut kasvatuksensa jesuiittojen parissa, mutta irtaantui heistä viimeistään saatuaan professorinviran ja lähestyi aatteellisesti vapaa-ajattelijoita. 

Weishaupt perusti suljetun ja toisistaan eristetyistä soluista koostuvan Illuminati-seuran harrastamaan valistusaatteita. Vuonna 1784 Baijerin vaaliruhtinas Karl Theodor antoi ensimmäisen asetuksen, jolla Illuminati-seura kiellettiin. Tämä kielto oli aluksi nimenomaan Illuminatia koskeva – seura oli joutunut syytösten kohteeksi mm. siitä, että se vaarantaisi valtakunnan ja kirkon järjestystä. Kieltoa kuitenkin laajennettiin pian: 1785–1787 annetuilla lisäasetuksilla kiellettiin Baijerissa kaikki salaseurat, mukaan lukien vapaamuurarit, ruusuristiläiset ja muut veljeskunnat.

Illuminatin toiminta lakkasi vuonna 1784, mutta 1900-luvun salaliittokirjallisuus on innoittanut salaliittoteoreetikoiden epäilyä, että se jatkaisi kulissien takaisena salaseurana edelleen toimintaansa.

## Suomennetut teokset
* *Diogeneen lamppu* (*Die Leuchte des Diogenes*), suom. Kane Kanerva, Esoteerinen kirjasto  2024 
* *Illuminatin puolustus* (*Apologie der Illuminaten*), suom. Kane Kanerva, Esoteerinen kirjasto  2025 
* *Illuminatin paranneltu järjestelmä* (*Das verbesserte system der illuminaten mit allen seinen einrichtungen und graden*), suom. Kane Kanerva, Esoteerinen kirjasto  2025 
* *Kuoleman kauhuista* (*Über die schrecken des todes*), suom. Kane Kanerva, Esoteerinen kirjasto  2024 

## Aiheesta muualla
Jack Richard Williams

**John Richard ”Jack” Williams** (29. lokakuuta 1909 – 24. elokuuta 1998) oli yhdysvaltalainen poliitikko, joka toimi Arizonan kuvernöörinä vuosina 1967–1975.

Williams syntyi Los Angelesissa ja muutti perheineen Phoenixiin. Hän tuli tunnetuksi radiotoimittajana, ja veti suosittu ajankohtaisohjelmaa 40 vuoden ajan. Ennen kuvernööriksi valintaansa hän toimi muun muassa Phoenixin pormestarina.

Williams menetti toisen silmänsä 1920-luvulla syövän takia.

## Lähteet
Harjaetanat

**Harjaetanat** (Limacidae) on maalla elävien, ulkonaisesti kuorettomien kotiloiden heimo, johon kuuluu suurikokoisia lajeja, muun muassa ukkoetana (*Limax cinereoginer*). Ne eivät tee yhtä paljon tuhoa puutarhoissa ja viljelmillä kuin peltoetanoiden heimon (Agriolimacidae) lajit. Myöskään pahamaineinen espanjansiruetana ei kuulu tähän heimoon. 

Ruumiinsa sisällä harjaetanoilla on kuitenkin pieni surkastunut kuori kuin muistona niiden kehittymisestä kuorellisista kotiloista. Heimosta tunnetaan satakunta lajia, mutta sen systematiikasta keskustellaan edelleen. 

## Suomessa tavattavat lajit
*metsäharjaetana *Lehmannia marginata*  
*taimietana *Lehmannia valentiana* (kasvihuoneissa)
*ukkoetana *Limax cinereoniger*
*pantterietana *Limax maximus*
*hentoharjaetana *Malacolimax tenellus*

## Heimoon kuuluvia sukuja
**[[Lehmannia]]* 
**[[Limax]]*
**[[Malacolimax]]* 

## Lähteet
Muukalaisten yö

***Muukalaisten yö*** () on Housemarquen kehittämä ja Gametekin julkaisema seikkailupeli. Peli julkaistiin MS-DOS:lle vuonna 1996. Peliin voi valita kieleksi suomen tai englannin.

*Muukalaisten yö* on graafinen seikkailupeli, jossa pelaajan on tarkoitus ratkoa pulmia ja edetä pelimaailmassa objekteja klikkaamalla.

## Juoni

On pyhäinpäivän aattoyö. Teinipoika Benjamin ”Ben” Richards on todistamassa enonsa Alberto Einstonen yritystä käynnistää tämän uusinta keksintöä, madonreikämoottoria. Salama kuitenkin iskeytyy koneeseen ja se toimii odottamattomalla tavalla. Taivaalle syntyy repeämä, jonka kautta mystistä energiaolentoa jahtaava avaruusalus ajautuu maahan. Energiaolento pääsee karkuun, ja avaruusoliot kaappaavat Alberton vangiksi kostona. He uskovat Alberton kykenevän saamaan olennon kiinni ja palauttamaan heidät omaan galaksiinsa. Benin tehtävänä on pelastaa enonsa ja vapauttaa maailma muukalaisuhasta.

## Kehitys

*Muukalaisten yön* kehitystä johti Mikko Miettinen, joka oli päässyt Bloodhouseen töihin esittelemällä seikkailupeliaihiotaan. Miettinen oli aina halunnut tehdä oman seikkailupelin LucasArtsin pelien hengessä. Kehitys aloitettiin vuonna 1992, ja peli saatiin valmiiksi kolme vuotta myöhemmin. Musiikin sävelsi demoskene-taustainen Jonne Valtonen. Kesken kehityksen Bloodhouse ja Terramarque yhdistyivat muodostaen uuden pelitalon Housemarquen. Kehitystiimi oli 11 hengen kokoinen.

Pelin animaattorina toimi Miha Rinne, joka ei kuitenkaan saanut työstään palkkaa – hän lähtikin ennen pelin julkaisua muualle töihin. Miettisen mukaan projektia tehtiinkin omalla riskillä, sillä rahaa oli luvassa vasta kun pelin sai myytyä jollekin julkaisijalle. Lopulta Gametek osti pelin kansainväliset julkaisuoikeudet. Suomessa peliä levitti Toptronics erilaisella myyntipakkauksella. 

## Vastaanotto
Julkaisussaan peli sai kritiikkiä helppoudestaan ja tummasta tunnelmastaan. Myöhemmän arvion tehneen toimittaja Juho Kuorikosken mukaan peli on kunniaksi esikuvilleen, ja pelin pikselitaide ja äänimaailma ovat kestäneet hyvin aikaa. Hän piti dialogia hyvin kirjoitettuna, mutta valitteli lukuisia kirjoitusvirheitä. Hän myös kehui pelin pulmia.

## Lähteet

## Aiheesta muualla
* ''Alien Incident'' Housemarquen kotisivulla
Raúl Héctor Castro

**Raúl Héctor Castro** (12. kesäkuuta 1916 Sonora, Meksiko – 10. huhtikuuta 2015 San Diego, Kalifornia) oli meksikolaissyntyinen lakimies ja poliitikko, joka toimi Arizonan kuvernöörinä vuosina 1975–1977. Hän syntyi Sonorassa, muutti vuonna 1926 Arizonaan ja sai myöhemmin Yhdysvaltain kansalaisuuden.

Castro valittiin vuonna 1977 Yhdysvaltain suurlähettilääksi Argentiinaan.

## Lähteet
Wesley Bolin

**Wesley Bolin** (1. heinäkuuta 1909 – 4. maaliskuuta 1978) oli arizonalainen poliitikko. Hän toimi osavaltion *secretary of state* -virassa (jonka haltijat ovat Arizonassa myös varakuvernöörejä) yhtäjaksoisesti 13 kauden ajan vuodesta 1948 aina lokakuuhun 1977 asti. Tällöin Bolinista tuli osavaltion kuvernööri, kun edellinen kuvernööri Raul H. Castro jätti virkansa kesken kauden siirtyäkseen diplomaattitehtäviin Argentiinaan. Bolin ehti kuitenkin toimia kuvernöörinä alle vuoden ennen kuolemaansa.

Bolinia seurasi Arizonan kuvernöörinä Bruce Babbitt.

## Lähteet
Bruce Babbitt

**Bruce Edward Babbitt** (s. 27. kesäkuuta 1938) on yhdysvaltalainen lakimies ja demokraattisen puolueen poliitikko. 

Babbitt syntyi Los Angelesissa ja meni vuonna 1968 naimisiin Harriet Coonsin kanssa. Hän toimi vuosina 1978–1987 Arizonan kuvernöörinä ja vuosina 1993–2001 Yhdysvaltain sisäministerinä Bill Clintonin presidenttikaudella. Babbitt pyrki myös itse presidentiksi vuoden 1988 presidentinvaaleissa.

Clinton harkitsi presidenttikaudellaan myös Babbittin nimittämistä Yhdysvaltain korkeimpaan oikeuteen Harry Blackmunin seuraajaksi. Virkaan valittiin kuitenkin lopulta Stephen Breyer.

## Lähteet
Evan Mecham

**Evan Mecham** (12. toukokuuta 1924 – 21. helmikuuta 2008) oli yhdysvaltalainen republikaanisen puolueen poliitikko. 

Mecham syntyi mormonivanhempien pojaksi Utahissa. Hän haavoittui toisessa maailmansodassa ja meni toukokuussa 1945 naimisiin Florence Lambertin kanssa. 

Mecham toimi Arizonan osavaltion kuvernöörinä vuosina 1987–1988 ennen kohuttua rikosoikeudenkäyntiään. Hän kuoli 83-vuotiaana sairastettuaan Alzheimerin tautia.

## Lähteet
Radhouéne Salhi

**Radhouéne Salhi** (, s. 18. joulukuuta 1967 Sousse, Tunisia) on tunisialainen entinen jalkapallomaalivahti. Hän pelasi vuodet 1993-2000 kotimaassaan ES Sahelin joukkueessa. Vuoden 1998 MM-kisoissa Salhi oli Tunisian varamaalivahtina.

## Saavutukset
*CAF Cup (2): 1995, 1999
*Tunisian cup: 1996
*Tunisian mestaruus: 1987, 1997
*Afrikan Cup-voittajien cup: 1997
* CAF Super Cup: 1998

## Aiheesta muualla
* playerhistory
* Fifa.com
Jane Dee Hull

**Jane Dee Hull** (o.s. **Bowersock**, s. 8. elokuuta 1935 Kansas City, Missouri – 16. huhtikuuta 2020 Phoenix, Arizona) oli yhdysvaltalainen republikaanipoliitikko, joka toimi Arizonan kuvernöörinä vuosina 1997–2003. Lisäksi hän työskenteli Arizonan osavaltionkongressin alahuoneessa 1979–1993 ja oli osavaltion sisäministeri 1989–1992.

Hull suoritti Kansasin yliopistossa kandidaatin tutkinnon (Bachelor of Arts) ja jatkoi opintojaan Arizonan osavaltionyliopistossa.

## Lähteet

## Aiheesta muualla
Haapamäen höyryveturipuisto

**Haapamäen Höyryveturipuisto** oli vuonna 1988 avattu rautatieaiheinen matkailukohde, joka sijaitsi Keuruun Haapamäellä entisen höyryvetureiden halkotarhan alueella lähellä Haapamäen rautatieasemaa. Näyttelyalueella oli pääosin VR:n omistamia höyryvetureita ja muuta rautatiekalustoa.

Höyryveturipuiston omistaa Haapamäen Höyryveturipuisto Oy, joka on Sari Teräs-Nikulan ja Jussi Nikulan perheyritys. Höyryveturipuistoa ei pidä sekoittaa Haapamäellä toimivaan Haapamäen museoveturiyhdistykseen (HMVY), joka toimii omistamassaan veturitallikiinteistössä Höyryveturipuiston vieressä. 

Höyryveturipuisto oli avoinna matkailijoille vuosittain kesäkaudella. Siellä järjestettiin erilaisia tapahtumia ja myös resiinaretkiä. Talvella höyryveturipuiston caravan-alue ja muu majoitustoiminta oli avoinna tilauksesta.

Puisto ilmoitti 30. huhtikuuta 2025, että se lopettaa kaiken toimintansa ja on pysyvästi suljettu.

## Kalusto
Höyryveturipuiston kalusto on pääosin vain ulkoisesti kunnostettua. Kalustosta osa on Haapamäen Höyryveturipuiston omistuksessa, kun taas osa on VR:n, Jokioisten Museorautatien ja Haapamäen Museoveturiyhdistyksen omaisuutta. 

Puistossa liikennöi 185 millimetrin (7¼") raideleveyksinen puistojuna, jonka veturina on polttomoottorilla toimiva Dr12-veturin pienoismalli. Vuonna 2020 puistoon ostettiin VR:ltä CEmt-makuuvaunuja, joissa on mahdollista yöpyä, sekä ravintolavaunu Rk 27813. 

## Kaluston romutukset 2024
Syksyllä 2024 puiston kalustoa on romutettu. Ainakin osa romutettavasta kalustosta on ollut muiden toimijoiden omistuksessa, eikä romutukseen ole kysytty lupaa. VR:n kalustosta on ehditty romuttamaan kaksi Tr1-veturia, joista toisesta ehdittiin romuttamaan ainoastaan tenderi ennen VR:n puuttumista asiaan. VR sai asiasta tiedon Suomen rautatiemuseon kautta 10. lokakuuta 2024, jolloin VR vaati purkutöiden välitöntä keskeytystä. Vetureiden arvo romurautana on arviolta noin 20&nbsp;000 euroa, mutta varaosien arvo voi ylittää satoja tuhansia euroja. 

Romutettu Tr1 1057 oli viety Haapamäelle hyväkuntoisena, ja se oli huollettu hyvin ennen reserviin siirtoa. 

Höyryvetureiden lisäksi romutettavaksi ovat päätyneet myös yksityisomistuksessa olleet raitiovaunut HKL 331 ja HKL 729. Kyseiset vaunut on tuotu höyryveturipuistoon vuonna 2020, ja HKL jopa kustansi vaunujen kuljetuksen Haapamäelle, missä vaunut saisivat olla esillä. Vaunut olivat jo 2020 vaarassa mennä romuun ja veturit pelastuivat yksityisten harrastajien kautta. HKL 719 oli todennäköisesti sarjansa viimeinen säilynyt kappale. Myös höyryveturipuiston omistama neuvostoliittolainen L-veturi eli Joutsen on romutettu.

Poliisi tutki romutuksia aluksi törkeänä kavalluksena. VR-yhtymä ja veturipuistoyrittäjä sopivat asian siten, että yrittäjä maksaa korvausta romutuksesta 15&nbsp;000 euroa. Syyteharkinta raitiovaunujen romutuksen osalta päättyi, koska vaunujen omistajuus jäi epäselväksi. Kaupunkiliikenne oy (entinen Helsingin kaupungin liikennelaitos) on ilmoittanut omistavansa raitiovaunut.

## Lähteet

## Aiheesta muualla

*Haapamäen höyryveturipuisto
*Haapamäen veturipuiston vetureista pieni otanta (Youtube)
James Sevier Conway

**James Sevier Conway** (9. joulukuuta 1798 Greenen piirikunta, Tennessee – 3. maaliskuuta 1855) oli yhdysvaltalainen demokraattisen puolueen poliitikko, joka toimi Arkansas'n osavaltion ensimmäisenä kuvernöörinä vuosina 1836–1840.

Conway syntyi Tennesseessä ja muutti Arkansas'n territorioon vuonna 1820. Häntä seurasi osavaltion kuvernöörinä Archibald Yell. 

Jamesin veli Elias Nelson Conway oli Arkansas'n seitsemäs kuvernööri vuosina 1852–1860.

## Lähteet
Archibald Yell

**Archibald Yell** (9. elokuuta 1797 – 23. helmikuuta 1847) oli yhdysvaltalainen demokraattisen puolueen poliitikko. Hän toimi Arkansasin osavaltion toisena kuvernöörinä vuosina 1840–1844. 

Yell syntyi Pohjois-Carolinassa ja muutti lapsena vanhempineen Tennesseehen. Hän oli prikaatikenraali ja sai surmansa Buena Vistan taistelussa. 

## Lähteet
*National Governors Association
Samuel Adams (kuvernööri)

**Samuel Adams** (5. kesäkuuta 1805 – 27. helmikuuta 1850)  oli yhdysvaltalainen demokraattisen puolueen poliitikko, joka toimi Arkansas'n osavaltion kolmantena kuvernöörinä huhtikuusta marraskuuhun 1844. 

## Elämä

Samuel Adams syntyi Halifaxin piirikunnassa, Virginiassa 5. kesäkuuta 1805. Hän ei saanut nuorena muodollista koulutusta. Enimmäkseen hän opiskeli asiat omatoimisesti. Vuonna 1835 hän muutti Arkansas’n osavaltioon, jossa toimi puutarhurina.

Adams aloitti poliittisen uransa 1840, kun hänet valittiin Arkansas’n osavaltion senaattiin. Hänet valittiin myös toiselle toimikaudelle, jonka aikana hän toimi senaatin puheenjohtajana. Kuvernööri Archibald Yell päätti pyrkiä Yhdysvaltain kongressiin ja jätti siksi virkansa kuvernöörinä huhtikuussa 1844. Adamsista tuli virkaatekevä kuvernööri 29. huhtikuuta 1844.  Hän toimi kuvernöörinä 5. marraskuuta 1844 asti.  

Kuvernöörinä Adams jatkoi edeltäjänsä aloittamien sisäisten uudistusten toteuttamista ja osavaltion koulutusjärjestelmän kehittämistä.  Hän kannatti myös kuvernööri Yellin taloudellisia toimintaohjelmia. Hänen onnistui koota osavaltion kassaan rahaa. Adamsin jättäessä kuvernöörin tehtävän marraskuussa 1844 osavaltion budjetti oli ylijäämäinen. 

Jätettyään kuvernöörin viran Adams valittiin 1846 Arkansas’n osavaltion valtiovarainhoitajaksi.  Hän jatkoi tässä tehtävässä aina kuolemaansa saakka. Adams kuoli Salinen piirikunnassa, Arkansas'ssa 27. helmikuuta 1850. Hänet haudattiin Mount Hollyn hautausmaalle Little Rockiin. 

## Perhe

Samuel Adams oli ensimmäiseksi naimisissa **Rebecca Mayn** (1807–40) kanssa.. Hänellä oli ensimmäisestä avioliitostaan 5 lasta: **John** (1827–1892), **Jesse** (1830–1851), **Joyx** (1835–1861), **David** (1838–1852) ja **Jackson** (s. & k. 1840).. Lisäksi hän adoptoi **James Fleming Faganin** (1828–93), josta tuli sittemmin konfederaation kenraali.. Ensimmäisen vaimonsa kuoltua hän Samuel Adams solmi uuden avioliiton **Catherine Stephensin** kanssa.

## Lähteet
John Fife Symington III

**John Fife Symington III** (s. 12. elokuuta 1945 New York) on yhdysvaltalainen republikaanisen puolueen poliitikko. Hän toimi Arizonan osavaltion kuvernöörinä vuosina 1991–1997.

Symington opiskeli Gilman Schoolissa ja Harvardin yliopistossa. Hän palveli Vietnamin sodassa Yhdysvaltain ilmavoimissa. 

Symington oli vuonna 1990 ehdolla Arizonan kuvernööriksi ja voitti demokraattivastaehdokkaansa Terry Goddardin. Hän sai vuonna 1997 tuomion petoksesta liittyen 1980-luvun kiinteistöhankkeisiin ja joutui tämän yhteydessä eroamaan virastaan. Tuomio kumottiin ylemmässä oikeusasteessa, ja lopullisesti presidentti Clinton armahti miehen aivan kautensa lopussa. 

Symington ilmoitti vuonna 2007 vuosikymmenen takaisesta UFO-havainnostaan ns. Phoenixin valojen yhteydessä. 

## Lähteet
Rose Perica Mofford

**Rose Perica Mofford** (10. kesäkuuta 1922 Globe, Arizona – 15. syyskuuta 2016 Phoenix, Arizona) oli yhdysvaltalainen demokraattisen puolueen poliitikko, joka toimi Arizonan osavaltion kuvernöörinä vuosina 1988–1991. Häntä edelsi Evan Mecham ja seurasi Fife Symington.

Mofford oli Arizonan ensimmäinen naiskuvernööri.

## Lähteet
Thomas Stevenson Drew

**Thomas Stevenson Drew** (25. elokuuta 1802 – tammikuu 1879) oli yhdysvaltalainen demokraattisen puolueen poliitikko. 

Drew syntyi Tennesseessä ja muutti Louisianaan ja lopulta Arkansas'han. Hän toimi Arkansas'n neljäntenä kuvernöörinä vuosina 1844–1849 ja kuoli Teksasissa vuonna 1879.

## Lähteet
John Selden Roane

**John Selden Roane** (8. tammikuuta 1817 – 8. huhtikuuta 1867) oli yhdysvaltalainen demokraattisen puolueen poliitikko sekä Etelävaltioiden prikaatikenraali Yhdysvaltain sisällissodassa. 

Roane syntyi Tennesseessä. Hän siirtyi Arkansas’han vuonna 1837 ja opiskeli lakia. Hän oli Arkansas’n edustajainhuoneen jäsen vuosina 1842–1844 ja toimi osavaltion kuvernöörinä vuosina 1849–1852.

Roane kuoli Pine Bluffissa, Arkansas’ssa, ja hänet haudattiin Oaklawn Cemeteryyn Little Rockiin. 

## Lähteet
*Nga.org
Tuck (sarjakuvahahmo)

**Tuck** on Marvelin sarjakuvissa esiintyvä kuvitteellinen sarjakuvasankaritar. Hän on Terminaattorin kumppani ja hänen ensiesiintymisensä oli *Death's Head* vol. 2 #3 -lehdessä. Tuckin loivat Dan Abnett ja Lian Sharp.

## Historia

Tuck on keinotekoinen ihminen, joka luotiin Leijonamieleksi kutsutulla planeetalla. Tuck luotiin laittomasti, ja hänen luojansa myi hänet valtuuksien pelossa bordelliin. Tuck onnistui kuitenkin pakenemaan ja liittyi lopulta Terminaattorin ja tämän lainsuojattomien joukkoon. Terminaattorin seurassa Tuck osallistui tämän matkoille läpi ajan ja ulottuvuuksien.
Elias Nelson Conway

**Elias Nelson Conway** (17. toukokuuta 1812 – 28. helmikuuta 1892) oli yhdysvaltalainen demokraattisen puolueen poliitikko. Hän toimi Arkansas'n seitsemäntenä kuvernöörinä vuosina 1852–1860. 

Conwayn veli oli James Sevier Conway, joka oli toiminut Arkansas'n ensimmäisenä kuvernöörinä vuosina 1836–1840. 

Conway muutti vuonna 1833 Little Rockiin. Hänelle tarjottiin kuvernööriehdokkuutta jo vuonna 1844, mutta hän kieltäytyi. 

## Lähteet
Alena Neumjaržytskaja

**Alena Neumjaržytskaja** (, s. 27. heinäkuuta 1980) on valkovenäläinen pikajuoksija.

Neumjaržytskaja aloitti kansainvälisen kilpauransa vuonna 2005, jolloin hän juoksi seitsemänneksi 60 metrillä sisäratojen EM-kisoissa sekä toiseksi Euroopan cupin ykkösliigassa sekä 100 metrin juoksussa ajalla 11,37 että 200 metrin juoksussa ajalla 23,26. Samana vuonna hän karsiutui Izmirin universiadeissa 200 metrin välierissä. Helsingin MM-kisoissa hän oli mukana voittamassa pronssia 4 x 100 metrin viestijuoksussa. Vuonna 2006 Neumjaržytskaja voitti maansa sisäratojen mestaruudet 60 ja 200 metrillä. Moskovan sisäratojen MM-kisoissa hän karsiutui 60 metrin välierissä ajalla 7,23. Samana vuonna hän juoksi 200 metrillä Euroopan cupin ykkösliigassa toiseksi ajalla 22,99 ja karsiutui 100 metrin välierissä Göteborgin EM-kisoissa. Neumjaržytskaja oli samoissa kisoissa mukana myös Valko-Venäjän pikaviestijoukkueessa, joka voitti EM-pronssia.

Neumjaržytskaja voitti 2007 maansa sisäratojen mestaruudet 60 ja 200 metrillä. Hän juoksi samana vuonna Birminghamin sisäratojen EM-kisoissa 60 metrillä neljänneksi. Barcelonan EM-kisoissa 2010 hän karsiutui alkuerissä sekä 100 että 200 metrillä.

## Ennätykset
* 100 metrin juoksu: 11,05 (2010)
* 200 metrin juoksu: 22,99 (2006)

## Lähteet
*
Luotsivene

**Luotsivene** on luotsien erityiskäyttöön varustettu alustyyppi. Suomalaiset luotsiveneet ovat rungoltaan punaisia; ennen niiden keulassa oli merkkinä ympyröity L-kirjain, nykyisin kylkeen on maalattu sana PILOT.

## Historia

Alun perin luotsiveneet olivat merikelpoisia purjeveneitä, joiden isopurjeessa oli pystysuuntainen punainen raita merkkinä. Mm. kuuluisa norjalainen Colin Archer -purjevenetyyppi suunniteltiin alun perin luotsiveneeksi: sen piti mahdollisimman merikelpoinen ja kuitenkin ohjattavuudeltaan niin helppo, että luotsien apupoikakin pystyisi tuomaan veneen yksinään turvallisesti rantaan, jos kaikki luotsit joutuisivat jäämään myrskyssä avustettaviin aluksiin. 

Konealusten tultua ja ennen muuta liikenteen muututtua ympärivuotiseksi luotsiveneitä alettiin rakentaa teräksestä; tärkeimmäksi tyypiksi muotoutui ns. haminalaiskutteri, joka pystyy toimimaan rankoissakin jääoloissa. Myöhemmin luotsit saivat avovesikautta varten nopeampia lujitemuovirunkoisia ja nopeita *Minipilotit*-veneitä. Nämä kaksi alustyyppiä hallitsevat edelleen luotsien aluskalustoa; pahinta kelirikkoa varten joillakin luotsiasemilla on hydrokopteri. 

## Lähteet
* Merenkulkulaitos
* Seppo Laurell: Majakat

## Aiheesta muualla
Henry Massey Rector

**Henry Massey Rector** (1. toukokuuta 1816 – 12. elokuuta 1899) oli yhdysvaltalainen demokraattisen puolueen poliitikko. Hän toimi Arkansas'n osavaltion kahdeksantena kuvernöörinä vuosina 1860–1862. 

Rector syntyi lähellä Louisvilleä, Kentuckyssä, ja muutti Arkansas'han vuonna 1835. Hän opiskeli lakia ja istui Arkansas'n senaatissa vuosina 1848–1850. Hän oli vuosina 1855–1859 Arkansas'n edustajainhuoneen jäsen ennen nousemistaan kuvernööriksi. 

Rector kuoli Little Rockissa. Arkansas'ssa sijaitsee hänen mukaansa nimetty Rectorin kaupunki.

## Lähteet
Richard C. Byrd

**Richard C. Byrd** (1805 Hawkinsin piirikunta, Tennessee – 1. kesäkuuta 1854) oli yhdysvaltalainen demokraattisen puolueen poliitikko. Hän toimi Arkansas’n kuvernöörinä lyhyesti vuonna 1849.

Byrd syntyi Tennesseessä ja muutti Arkansas’han vuonna 1826. Hän pääsi Arkansas’n edustajainhuoneeseen 1836 sekä senaattiin 1840, 1842, 1846 ja 1848. Hän pyrki kuvernööriksi epäonnistuneesti jo vuonna 1844. 

Kun Thomas Stevenson Drew erosi kuvernöörin virastaan vuonna 1849, Byrdistä tuli osavaltionsenaatin puheenjohtajana virkaatekevä kuvernööri. Hänen seuraajansa virassa oli John Selden Roane. Byrd kuoli Arkansas’ssa pitkään sairastettuaan vuonna 1854.

## Lähteet
Harris Flanagin

**Harris Flanagin** (3. marraskuuta 1817 Roadstown, New Jersey – 23. syyskuuta 1874) oli yhdysvaltalainen demokraattisen puolueen poliitikko ja lakimies, joka toimi Arkansas'n yhdeksäntenä kuvernöörinä vuodesta 1862 vuoteen 1864 tai 1865.

Flanagin palveli Yhdysvaltain sisällissodassa Konfederaation armeijassa kohoten sodan aikana everstiksi. Flanagin aloitti kuvernöörinä kesken sodan marraskuussa 1862. Sisällissodan kääntyessä Konfederaation tappioksi Flanagin joutui vetäytymään Unionin joukkojen valloittamasta Arkansas'n pääkaupungista Little Rockista syyskuussa 19863. Osavaltionhallinto asettui uudelleen Washingtonin kaupunkiin, josta käsin Flanagin hallitsi Arkansas'n Konfederaation hallussa yhä ollutta aluetta aina toukokuuhun 1865 saakka.

Arkansas'n hallinnon siirryttyä Washingtoniin Unionin hallitsemalle alueelle uudeksi kuvernööriksi valittiin huhtikuussa 1864 Isaac Murphy.

Kuvernöörikautensa jälkeen Flanagin vaikutti lakialalla Arkadelphiassa ennen kuolemaansa vuonna 1874. Hänet on haudattu Arkadelphian Rose Hill Cemeteryyn.

## Lähteet
Isaac Murphy

**Isaac Murphy** (16. lokakuuta 1799 – 8. syyskuuta 1882) oli yhdysvaltalainen republikaanisen puolueen poliitikko, joka toimi Arkansas'n kymmenentenä kuvernöörinä vuosina 1864–1868. 

Murphy syntyi Pittsburghissa, Pennsylvaniassa, ja muutti vuonna 1830 Tennesseehen. Hän meni 31. heinäkuuta 1830 naimisiin Angelina Lockhartin kanssa. Pari muutti saamansa lapsen kanssa Arkansasiin vuonna 1834. 

Unionin armeijan miehitettyä Arkansas'n pääkaupungin Little Rockin Murphy valittiin Pohjoisvaltioiden hallitseman Arkansas'n uudeksi kuvernööriksi huhtikuussa 1864. Arkansas'n edellinen kuvernööri, etelävaltioiden puolella ollut Harris Flanagin kuitenkin jatkoi yhä etelävaltioiden hallussa olleen Arkansas'n hallitsemista Washingtonin kaupungista käsin toukokuuhun 1965 saakka.

Murphyn seuraaja kuvernöörinä oli Powell Clayton. Murphy kuoli kotonaan Huntsvillessä 82-vuotiaana.

## Lähteet
Powell Clayton

**Powell Clayton** (7. elokuuta 1833 – 25. elokuuta 1914) oli Arkansas’n 9. kuvernööri vuosina 1868–1871. Hän istui Yhdysvaltain senaatissa vuoteen 1877.  

Clayton palveli Yhdysvaltain sisällissodassa Unionin armeijassa. Hänet ylennettiin lopulta prikaatikenraaliksi vuonna 1864. Hän muutti Arkansas’han sisällissodan päätyttyä. 

Clayton toimi vuosina 1897–1905 Yhdysvaltain suurlähettiläänä Meksikoon. Hän muutti myöhemmin Washington (DC):hen ja kuoli siellä 1914. Hänet on haudattu Arlingtonin sotilashautausmaalle.

## Lähteet
Edilex

**Edilex** on kaupallinen lakitietopalvelu, joka on rakennettu juridiikan ammattilaisia varten. Palvelun tuottaa Edilex Lakitieto Oy.  

Edilex on laajempi versio Finlexistä. Finlex on oikeusministeriön rahoittama kansalaisille suunnattu maksuton palvelu, joka sisältää lainsäädäntöä ja siihen liittyvää viranomaisaineistoa. Edilex sisältää Finlex-aineiston lisäksi muun muassa juridisen uutispalvelun ja asiantuntija-artikkeleita. Edilex myös toimituksellista aineistoa, kuten toimituksen huomautuksia ja säädösviittauksia.

## Lähteet

## Aiheesta muualla
*Kotisivut.
Ozra Amander Hadley

**Ozra Amander Hadley** (30. kesäkuuta 1826 – 18. heinäkuuta 1915) oli yhdysvaltalainen republikaanisen puolueen poliitikko. 

Hadley syntyi New Yorkin osavaltiossa ja muutti vuonna 1855 Minnesotaan. Yhdysvaltain sisällissodan jälkeen hän siirtyi Arkansas’n osavaltioon, jonka virkaatekevänä kuvernöörinä hän toimi 1871–1873. Ennen nousuaan kuvernööriksi Hadley toimi Arkansas’n senaatin jäsenenä ja puhemiehenä.

## Lähteet
Augustus Hill Garland

**Augustus Hill Garland** (11. kesäkuuta 1832 – 26. tammikuuta 1899) oli yhdysvaltalainen lakimies ja demokraattisen puolueen poliitikko. 

Garland toimi vuosina 1874–1877 Arkansas’n kuvernöörinä Elisha Baxterin seuraajana ja William Read Millerin edeltäjänä. Vuonna 1876 hänet valittiin Yhdysvaltain senaattiin ja hän toimi sen jäsenenä maaliskuusta 1877 alkaen. Hänet valittiin uudelle kaudella vuonna 1883, mutta hän erosi senaatista maaliskuussa 1885 Grover Clevelandin nimitettyä hänet Yhdysvaltain oikeusministeriksi. Garland toimi oikeusministerinä vuoteen 1889. 

Yhdysvaltain sisällissodan aikana 1860-luvulla Garland toimi Etelävaltioiden kongressin jäsenenä, ensin edustajainhuoneessa ja myöhemmin senaatissa.

Garland kuoli vuonna 1899 Washington DC:ssä, United States Capitolin sisällä. 

## Lähteet
Donna Fraser

**Donna Karen Fraser** (s. 7. marraskuuta 1972 Croydon, Lontoo) on brittiläinen pikajuoksija.

Fraser karsiutui Pariisin sisäratojen MM-kisoissa 1997 200 metrin juoksussa välierissä ajalla 23,86. Samana vuonna Ateenan ulkoratojen MM-kisoissa hän karsiutui 400 metrin juoksussa toisissa alkuerissä ajalla 51,11. Vuonna 1998 Fraser sijoittui kolmanneksi Kansainyhteisön kisoissa ja oli voittamassa EM-pronssia 4 x 400 metrin viestijuoksussa Budapestin EM-kisoissa. Sevillan MM-kisoissa 1999 hän karsiutui 400 metrin toisissa alkuerissä. Sydneyn olympialaisissa 2000 hän oli neljäs 400 metrillä ajalla 49,79.

Fraser karsiutui Edmontonin MM-kisoissa välierissä, samoin Ateenan olympialaisissa 2004. Vuonna 2005 hän voitti Euroopan cupin ykkösliigan ja oli mukana voittamassa EM-pronssia Madridin sisäratojen EM-kisoissa pitkässä viestissä. Samana vuonna Helsingin MM-kilpailuissa hän karsiutui henkilökohtaisessa kilpailussa välierissä, mutta oli mukana voittamassa viestipronssia. Hän voitti viestipronssia myös Osakan MM-kilpailuissa 2007. Torinon sisäratojen EM-kisoissa 2009 hän voitti viestihopeaa ja sijoittui kuudenneksi henkilökohtaisessa kilpailussa.

## Ennätykset
* 100 metrin juoksu: 11,57 (2000)
* 200 metrin juoksu: 23,05 (2004)
* 300 metrin juoksu: 35,71 (2000)
* 400 metrin juoksu: 49,79 (2000)

## Aiheesta muualla
*
*Donna Fraser, Olympics UK
William Read Miller

**William Read Miller** (23. marraskuuta 1823 – 29. marraskuuta 1887) oli yhdysvaltalainen demokraattisen puolueen poliitikko. Hän toimi Arkansas'n osavaltion kuvernöörinä vuosina 1877–1881. 

Miller syntyi Batesvillessä, Arkansas'ssa, ja opiskeli lakia. Hänet on haudattu Mount Holly Cemeteryyn Little Rockiin.

## Lähteet
Bob Mirovic

**Bob Mirovic** (s. 25. helmikuuta 1966 Kroatia) on australialainen raskaansarjan ammattilaisnyrkkeilijä. Hän on urallaan voittanut 29 ottelua, hävinnyt 20 kertaa ja otellut kahdesti ratkaisemattoman.

Mirovic ei otellut ainuttakaan amatööriottelua vaan aloitti suoraan ammattilaisena. Hänen ensimmäinen ottelunsa oli 15. toukokuuta 1987 Sam Kurukitogia vastaan, ja sen hän voitti kolmannessa erässä kolmen lattiaanlyönnin jälkeen. Seuraavaksi hän hävisi kahdesti maanmiehelleen Arzan Basicille pistein mutta palasi voittojen tielle otteluissaan maanmiestään Mark Morania ja fidžiläistä Niko Degaita vastaan. Steve Unterholzerin kanssa hän otteli kahdeksaneräisessä ottelussa tasan mutta hävisi toisen erän tyrmäyksellä James Grimalle.

Lokakuussa 1994 Mirovic voitti Matthew Reidin tyrmäyksellä ja seuraavan vuoden alussa pisteillä. Uusiseelantilaiselle August Tanuvasalle hän hävisi pisteillä, voitti maanmiehensä Colin Wilsonin teknillisellä tyrmäyksellä ja otteli James Griman kanssa tasatuloksen 12-eräisessä kamppailussa. Tammikuussa 1997 Mirovic tyrmäsi James Alin neljännessä erässä, mutta sitä seurasivat tappiot Grimalle, Justin Fortunelle sekä Joe Bugnerille ottelussa Australian raskaansarjan mestarin tittelistä.

Mirovic voitti Colin Wilsonin 5. syyskuuta 1998 ottelussa avoimesta Australian raskaansarjan mestaruudesta. Myös Danny Buzzan ja John Wybornin hän voitti, mutta kesäkuussa 1999 Kali Meehan tyrmäsi hänet neljännessä erässä. Aisea Namalle kärsityn tyrmäystappion jälkeen hän voitti Clay Auimatagin pistein, Peau Lemaugan kolmannen erän tyrmäyksellä ja Nathan Briggsin kuudennen erän tyrmäyksellä saaden Australian mestaruuden takaisin itselleen.

OPBF-liiton mestaruusottelussa Mirovic hävisi viidennen erän tyrmäyksellä Peter Okhellolle. Tätä seurasi viiden voiton putki, vastustajina Colin Wilson, Roger Izonritei, Auckland Auimatagi, Phil Gregory sekä uudelleen Auimatagi.

Mirovic pääsi 26. huhtikuuta 2003 ottelemaan Kansainyhteisön mestaruudesta Danny Williamsia vastaan mutta hävisi tälle neljännessä erässä. Mitch O'Hellon ja Danny Buzzan hän tyrmäsi mutta hävisi elokuussa venäläiselle jätille, Nikolai Valujeville pistein. Kolme seuraavaa vastustajaansa, Silovate Rasaku Juniorin, Paul Robinsonin ja Mosese Kavikan Mirovic voitti tyrmäyksellä mutta hävisi 5. kesäkuuta 2004 Kansainyhteisön mestaruusottelussa Matt Skeltonille neljännen erän tyrmäyksellä.

Seuraavat vastustajansa, Hiriwa Te Rangin ja Colin Wilsonin Mirovic voitti, mutta tätä seurasivat pistetappiot Timo Hoffmannille ja Rob Callowaylle. Jälkimmäinen ottelu koski WBF-liiton mestaruutta. Richard Tutakin hän voitti mutta hävisi sitten jälleen Peter Okhellolle. Tätä seurasivat tyrmäysvoitot Tutakista ja Fatu Tuimanonosta. Sinan Samil Samille ja Shane Cameronille Mirovic hävisi mutta pääsi silti ottelemaan WBF-liiton mestaruudesta Francois Bothaa vastaan. Tämän ottelun hän hävisi. 2. marraskuuta 2007 Mirovic kohtasi Colin Wilsonin ja voitti tämän tyrmäyksellä. Viimeksi Mirovic otteli vuoden 2008 syyskuussa häviten John Hopoatelle.

## Lähteet
* http://www.boxrec.com/media/index.php?title=Human:19192
* http://www.boxrec.com/list_bouts.php?human_id=19192&cat=boxer

### Viitteet
Thomas James Churchill

**Thomas James Churchill** (10. maaliskuuta 1824 – 14. toukokuuta 1905) oli yhdysvaltalainen demokraattipoliitikko, lakimies ja kenraali. Churchill syntyi Kentuckyssä lähellä Louisvilleä ja opiskeli lakia Transylvanian yliopistossa Lexingtonissa. Vuonna 1848 hän muutti Little Rockiin ja toimi myöhemmin Etelävaltioiden kenraalina Yhdysvaltain sisällissodassa. Churchill sai viimeisen ylennyksensä kenraalimajuriksi hieman ennen sisällissodan päättymistä Etelävaltioiden tappioon.

Churchill toimi Arkansas'n osavaltion kuvernöörinä vuosina 1881–1883. Häntä edelsi William Read Miller ja seurasi James Henderson Berry.

## Lähteet
Matt Skelton

**Matt "The Bedford Banger" Skelton** (s. 23. tammikuuta 1967, Bedford, Englanti) on uransa lopettanut englantilainen raskaansarjan nyrkkeilijä ja hallitseva ammattilaisten raskaansarjan Euroopan mestari. Skelton on oikeakätinen, eli nyrkkeilytermein orthodox. Vuonna 2010 Skelton joutui viideksi kuukaudeksi vankilaan ylinopeudesta.

## Ura
Skelton aloitti nyrkkeilyuransa verrattaen vanhana - vasta 35-vuotiaana vuonna 2002 harjoitettuaan sitä ennen huipputasolla potkunyrkkeilyä. 

Vuonna 2000 Skelton voitti Kansainvälisen potkunyrkkeilyliiton IKF:n ammattilaisten maailmanmestaruuden voittamalla Jeff Fordin (USA) ajassa 1.51 toista erää North Hamptonissa, Englannissa Hän puolusti titteliään 18. marraskuuta vuonna 2001 kolmannen erän teknisellä tyrmäyksellä unkarilaista Peter Vargaa vastaan. K-1-tapahtumissa Skelton otteli vuosituhannen vaihteen tienoilla kaikkiaan 17 ottelua, joista hän saavutti kymmenen voittoa. Vuoden 2001 Melbournen *World Grand Prix* -tapahtumassa hän selviytyi loppuotteluun, missä kuitenkin kärsi pistetappion Ernesto Hoostille. 

Matt Skeltonilla on yksi MMA-ottelu takanaan. Marraskuun 3. päivänä vuonna 2001 hän hävisi Ton Eriksonille ajassa 1.11 ensimmäisessä erässä.

Ensimmäisessä ammattilaisnyrkkeilyottelussaan syyskuussa 2002 Skelton tyrmäsi Gifford Shillingfordin ottelun ehdittyä toiseen eräänsä. Nyrkkeilykehässä Skelton kohdannut monia lähellä huippua olevia kamppailijoita, kuten Michael Sprottin ja Julius Francisin. Vuonna 2006 Skelton otteli kahdesti Danny Williamsia vastaan kansainyhteisön raskaan sarjan mestaruudesta. Ensimmäisessä kohtaamisessa hän kärsi hajaäänitappion, mutta toisessa ottelussa voitti mestaruuden kaikin tuomariäänin.
 
Tammikuussa 2008 Skelton kohtasi WBA-liiton hallitsevan maailmanmestarin, voittamattoman Ruslan Chagaevin. Ottelussa oli panoksena Chagaevin mestaruus. Ottelu käytiin 19.01.2008 Saksassa. Ottelu päätyi Chagaevin pistevoittoon 12 erän jälkeen. Vuoden 2008 joulukuussa Skelton voitti nimiinsä avoimena olleen raskaan sarjan Euroopan mestaruuden vastustajansa Paolo Vidozin luovutettua kamppailun ennen kymmenennen erän alkua. Skelton menetti vyönsä ensimmäisessä puolustusottelussaan Martin Roganille.

Skelton jatkoi uraansa 19.09.2009 tappiollisesti luovuttaen saksalaiselle Francesco Pianetalle kahdeksannessa erässä.

Skeltonin valmentajana toimi Frank Maloney

## Lähteet
*BoxRec Boxing Encyclopedia: Matt Skelton
*Matt Skeltonin ammattilaisnyrkkeilytilastot BoxRec-tietokannassa
*K-1-ottelutilastot
*Vapaaottelutilastot Sherdogin tietokannassa

### Viitteet
Elisha Baxter

**Elisha Baxter** (1. syyskuuta 1827 – 31. toukokuuta 1899) oli yhdysvaltalainen republikaanipuolueen poliitikko, joka toimi Arkansas'n osavaltion kuvernöörinä vuosina 1873–1874. 

Baxter syntyi Pohjois-Carolinassa, mutta asui Arkansasissa vuodesta 1852. Hänet valittiin Arkansas'n senaattiin jo vuonna 1854. Hän opiskeli lakia ja istui senaatissa vuoteen 1860 saakka. 

Yhdysvaltain sisällissodan puhjettua Baxter kieltäytyi taistelemasta Etelävaltioille. Hän pyrki pakoon Missouriin, mutta joutui pidätetyksi ja sai syytteen maanpetoksesta. 

Rekonstruktion aikana Baxter saavutti menestystä lakialalla. Hän kieltäytyi kuvernööriehdokkuudesta vuonna 1874. Hän kuitenkin pyrki epäonnistuneesti Arkansas'n edustajainhuoneeseen vuonna 1878 ja kuoli vuosisadan lopussa Batesvillessä.

## Lähteet
Michael Sprott

**Michael Sprott** (s. 16. tammikuuta 1975 Reading) on englantilainen raskaansarjan nyrkkeilijä. Urallaan Sprott on voittanut lähinnä tuntemattomia nyrkkeilijöitä sekä Prizefighter nimellä tunnettavan nyrkkeilyturnauksen.

Sprott debytoi voittamalla avausottelunsa tyrmäyksellä vuonna 1996. Hänen valmentajanaan toimi Frank Brunoakin valmentanut Terry Lawless. Hän voitti uransa ensimmäiset 11 ottelua, joiden joukossa vanhan veteraaninyrkkeilijä Michael Murrayn ennen kohtaamistaan Harry Seniorin kanssa syyskuussa 1998 Etelä-Afrikan titteliottelussa.  

Sprott sai ylleen niin sanotun journeymanin kyseenalaisen statuksen helmikuussa 2001 kohdattuaan Saksan jättiläisen Timo Hoffmanin, joka oli hävinnyt vain Vitali Klitschkolle ennen Sprottin kohtaamista. Sprott hävisi ottelun pistein.
 
Joulukuussa 2001 Sprott matkusti Etelä-Afrikkaan kohtaamaan kovaiskuisen veteraanin Corrie Sandersin. Helmikuussa 2002 Keith Long joutui ulos Britannian mestaruusottelusta, ilmeisesti juuri Danny Williamsin ansiosta. Sprott ei halunnut jäädä tässä asiassa osattomaksi, vaan haastoi Williamsin. Sprottille kävi nolosti, sillä viiden erän jälkeen hän oli juossut itsensä loppuun, ja hän hävisi tyrmäyksellä seuraavassa erässä. 

Williams-ottelun jälkeen Sprott otteli 8 helpompaa ottelua, joissa hän tyrmäsi kovaiskuisen Pele Reidin 7. erässä, entisen Britannian mestarin, Michael Holdenin neljännessä erässä, Mark Potterin kolmannessa erässä ja Colin Kennan ensimmäisessä erässä valmistautuessaan uuteen kohtaamiseen Williamsin kanssa, sillä hänellä oli kalavelkoja maksamatta "Brixton Bomberille". Syyskuussa 2003 Sprott kohtasi uudelleen Williamsin ja tyrmäsi tämän vaivattomasti.

Tammikuussa 2004 Williams ja Sprott kohtasivat kolmannen ja viimeisen kerran. Ottelu päättyi Sprotin voittoon pistein 115–114. Viiden kuukauden kuluttua Williams järkytti nyrkkeilymaailmaa tyrmäämällä paluun tehneen Mike Tysonin. Sprottin uralla tapahtui sen sijaan ikävä käänne hänen kohdatessaan kovaiskuisen Matt Skeltonin. Skelton pysäytti Sprottin 12 erän kamppailun jälkeen ja poistui kehästä voittajana. 

Helmikuussa 2006 Sprott voitti pistein veteraani Antoine Palatiksen Skotlannissa, mutta WBO-eliminaattori Ruslan Chagaev otteli myöhemmin Sprottinin ulos kehästä yksipuolisessa 8 eräisessä kamppailussa.

Saksan-matkansa jälkeen Sprott oli saanut seuraavan kerran yrittää kamppailla euroopanmestarin tittelistä. Titteliä piti hallussaan Sydneyn olympialaisten kultamitalisti Audley Harrison. He kohtasivat helmikuussa 2007. Harrison oli demolinisioinut Williamsia viimeisessä kamppailussaan, Sprott tuli nopeasti pois loossistaan ja tyrmäsi Harrisonin puhtaasti kolmannessa erässä vasemmalla koukulla. 

Vuonna 2007 Sprott hävisi Matt Skeltonille 12 eräisessä kohtaamisessa. Ottelu oli todella tylsä pistevoitto Skeltonille. Sprott palasi kehään toukokuussa 2008. Ottelussa hän hävisi Taras Bidenkolle. Vuonna 2009 Sprott otteli entista WBO-liiton mestaria Lamon Brewsteriä vastaan. Sprott kärsi tappion kaikin tuomariäänin.

Sprottin sisko Ginette Sprott teki itsemurhan vuonna 2009.

## Lähteet

## Aiheesta muualla
* boxrec.com
James Henderson Berry

**James Henderson Berry** (15. toukokuuta 1841 – 30. tammikuuta 1913) oli yhdysvaltalainen demokraattisen puolueen poliitikko ja Arkansas’n kuvernööri 1883–1885.

Berry syntyi Alabamassa ja muutti perheineen Arkansas'han vuonna 1848. Hän opiskeli lakia ja menetti toisen jalkansa Yhdysvaltain sisällissodassa. Sodan jälkeen hän aloitti työnsä koulun opettajana sekä lakialalla. 

Berry pääsi jo vuonna 1866 Arkansas'n edustajainhuoneeseen. Hän toimi Arkansas'n kuvernöörinä vuosina 1883–1885 sekä Yhdysvaltain senaattorina 1885–1907. Hän kuoli Bentonvillessä.

## Lähteet